Mi rebus

Mi rebus (مي ربوس) adalah sebuah hidangan mi yang masyhur di  Indonesia, Malaysia dan Singapura ianya berasal daripada Johoryang dicipta oleh Melayu Johor, cara hidangannya sedikit sama dengan Mee Bandung dan Mee Udang. Ada yang memanggilnya Mee kuah di kawasan pantai timur Kelantan dan Terengganu , juga di kawasan Selatan seperti Johor , Melaka dan Selangor ada memanggilnya Mee jawa juga di Sarawak walaupun tiada kaitan dengan bangsa Jawa.

Ramuan
Hidangan ini diperbuat dari mi kuning, yang juga digunakan dalam mi Hokkien, dengan kuah yang agak pedas manis. Kuah diperbuat daripada keledek, serbuk kari, air, taucu, udang kering, dan kacang tanah. Hidangan ini dihiasi dengan telur rebus, limau kasturi atau limau nipis, daun bawang, daun sup, cili hijau, tauhu goreng, bawang goreng dan taugeh. Sesetengah tempat makan, gerai atau warung, ada menghidangnya dengan hirisan daging lembu, walaupun jarang terdapat di pusat penjaja. Selain itu,ada yang menambah kicap pekat pada mi apabila dihidang. Hidangan ini juga boleh dihidang bersama sate. 

Dahulu, mi rebus dijual oleh penjaja bergerak dengan menggunakan kandar. Satu bakul mengandungi dapur dan periuk air masak, dan yang lain ramuan untuk hidangan.

Kategori:Mi
Category:Masakan Melayu
Category:Masakan Malaysia

Rujukan